
ALCALIA  QÜÆDAM 

VEGETABILIA  NOVISSIMÈ  INVENTA 


S13NTNE  MEDICAMINIBUS  E QUIBUS  EXTRAHÜNTUR  PRÆSTANTIORA  ? 


Inventio  aliquorum  principiorum  quæ  alcalia  vegetabilia  vel  or- 
ganica  nuncupantur,  inter  clarissima  recentioris  artis  chymicæ 
inventa  haud  dubiè  eminet.  Istius  modi  corpora  jam  nunc  satis 
mnlta  sunt  : morphina,  brucina  , cinchona  , quinina  , emetina  , 
etc. , etc. , inter  ilia  numerantur. 

Cùm  primùm  innotuerunt  illæ  substanliæ,  nimiis  laudibus  fue- 
runt  concelebratæ.  Tune  invaluit  ea  opinio , scilicet , ut  liceret  à 
niedicamentis  quibus  illæ  continebantur  mox  abstinere  ; et  cùm 
materias  quæ  nobis  videntur  inertes,  quibusque  ea  contegunlur  al- 
calia , ut  in  nos  ea  alcalia  valeant  necessarias  non  reputa- 
rent  chymici,  totam  operam  impenderunt  in  exquirendas  partes 
elficacissimas  medicamentoruin  præcipuè  usu  receptorum. 

Si  omnia  principia  medicamentosa  penitùs  inter  se  disjunge- 
rentur,  et  plane  nobis  notescerent  insita  vis  physiologica  neenon 
varii  modi  quos  morbis  afferre  possunt,  minime  dubium  est  quin 
materia  medica  tandem  in  posterum  immunis  foret  à vitupera- 
lionibus  declarantium  illam  esse  perobscurum  labyrinlhum  , in 
quo  deerrare  adeo  facile  est.  Sed  ut  admittatur  medicamentoso- 
rum  Illorum  principiorum  usus , vis  eorum  experimentis  multis 
primùm  est  probanda. 

Ad  hune  finem  consequendum , rectè  adhibenda  sunt  et  experi- 
menla  in  animalibus  , et  de  homine  observatio.  Ab  experimen- 

tis  in  animallbus  est  requirendum  quos  habeant  effectus  eæ 
substantiæ  parcâ  manu  datæ  ; quos  secum  casus  adducant  largiùs 
suppeditatæ  ; quibus  modis  afficiant  organa.  At  non  erit  omit- 
tendum  bas  omnes  substantias  non  tam  efficaciter  valere  in  homi- 
nem  quàm  in  animalia.  Canibus , exempli  gratiâ  , ut  somno  tor- 
peant , opium  copiosissimè  subministratur , homini  autem  , ad 
eos  effectus  consequendos,  levissima  pars  ejusdem  opii  satis  est. 
His  freti  experimentis , cùm  ad  faciendas  de  homine  observatio- 
nes  satis  multarum  rerum  cognitione  valuerimus,  bas  subminis- 
trabimus  substantias  quàm  cautissimè  et  quàm  tenuissimè.  Quæ 
cautio,  cur  adbibeada  sit,  facile  intelligetur , si  quidem  patet  di- 
midium  strycbninæ  granum  nuper  gravissimos  jam  allaturum  fuisse 
casus , nisi  medicus  qui  medicamen  indixerat  scitè  opportunèque 
occurrisset.  In  bis  observationibus  non  solùm  consulere  ætati , 
moribus , constitutioni , corporis  babitibus,  etc.,  etc.,  verùm 
etiam  respicere  debemus  ad  multa  quæ  pertinent  vel  ad  ægrotum 
in  qucm  operamur,  vel  ad  res  quibus  ille  circumdatur.  Imprimis 
tamen  cavendum  est  ne  capiamur  ratione  agendi  nova , ita  ut  ea 
nobis  optima  videatur,  quia  effectus  quosdam  ediderit , aut  quia 
nova  sit. 

Quamvis  multa  sint  quæ  bas  observationes  et  bæc  expérimenta 
impediant,  tamen  fas  est  nos  esse  quondam  asseculuros  rationem 
medicamentorum  simplicem , et  insignem  effectu  ferè  certo,  ferè 
constanti.  Medici  unà  cum  cbymicis  ad  id  tandem  suis  conatibus 
féliciter  pervenient,  atque  asserere  jampossumus,  notàquininâ, 
notis  ejus  salibus,  facile  ad  banc  spem  mentem  nostram  converti. 

Quam  secuti  rationem  in  effectus  morpbinæ  , quininæ  cmeti- 
næque  cognoscendos  præcipuè  incubuimus.  Scimus  quidem  nos 
non  magni  momenti  aliquid  scientiæ  addidisse,  at  factorum  ra- 
ritas  de  usu  quarumdam  barum  substantiarum  , temporis  concessi 
brevitas  ad  ea  facta  conferenda  vel  ad  nova  recolligenda,  argu- 
ment! immensitas  obstilerunt  ad  plane  peremptorièque  solven- 
dam  quæstionem  propositam,  quantum  votis  susceperamus. 


(5) 

Itaque , cùm  eô  nondùm  scientia  pervenerit  ut  quæ  in  hâc 
quæstione  generalia  solvere  queam,  ad  ilia  quæ  specialia  Irans- 
eam  necesse  est. 

AN  MORPHINA  OPIO  PRAESTANTIOR  ? 

ALIQüÆ  DE  OPIO  ET  MORPHINA  OBSERVATIONES. 

Opium  , spissus  scilicet  papaveris  summiferi  succus,  quod  à re- 
motissimâ  antiquitate  veteres  cognitum  habuerunt,  de  quo  multa 
ab  illustrissimis  viris  scripta  sunt  ; quod , improbo  labore  conti- 
nuâque  exploratum  meditatione , medici  sæpè  sæpiùs  adhibent , 
non  profectb  quod  sit,  aut  saltèm  quomodo  agat,  nobis  plane  com- 
pertum  est. 

Opii  forma  rotunda,  fuscus  et  subruber  color,  virosus  odor, 
sapor  amarus  et  nauseosus.  Illud  parlim  aqua  , alcool , acetumque 
dissolvunt.  Ex  laboribus  ill.  Seguin,  Derosne,  Sertuerner  et  Robi- 
quet  patet  quibus  constet  elementis.  Præter  acidum,cui  nomen 
non  hucusque  peculiare  assignatum , præter  mucilaginem  et  resi- 
nam  aliquamque  substantiam  quæ  ab  caoutchouc  haud  multum 
differt,  amylum  , materiamque  vegeto-animalem,  et  oleum  fixum, 
in  opio  quoque  continentur  : i°  narcotina,  quæ  solida  est,  alba  et 
cristallina;  illam  parùm  quidem  et  difficile  oleum  et  aqua,  facil- 
limè  vero  acida,  alcool  et  æther  dissolvunt  ; 2°  acidum  meconi- 
cum,  quod  solidum  est,  incolor  et  volatile,  quodque  in  cristallis 
acuum  similibus  corporatur  ; ex  illius  cum  alcalibus  permistione 
sales  oriuntur;  3“  morphina. 

Morphina  solida  est  et  alba  , pyramidum  truncatarum  , cùm  iii 
cristallis  corporatur,  formam  induit.  Illam  bullientes  aquæ  5,oüo 
partes  dissolvunt.  Dissolvunt  et  alcool  oleumque  : lenissimo  vd 
calore  liquescit,  tùm  perlucet,  at  mox,  fugiente  calore,  redit  opa- 
citas.  Morphinæ  si  acidum  nitricum  validissimum  admoveris , san- 

guineum  colorem  induit.  Uno  tandem  verbo,  morphina  sese  cum 
acidis  componit,  undè  sales. 

Opium  non  taie  ægrotis  præbetur  quale  nobis  suppeditant  mer- 
catores.  Nunc  medici  opii  succum  spissant  ilium  que  extractum 
thebaïcum  vocant.  Nunc  opium  cum  melle , alcoole  et  fermento 
miscent,  ei  tum  guttarum  Rousseau  nomen  adscribitur.  Illud  deni- 
que,  in  vino  cum  croco , cinnamomo  et  caryophillis  cùm  digescit, 
LaudanumSydenham  appellatur.  Recentiores  medici  hoc  principio, 
quôd  solum  totâ  opii  virtute  pollere  credebant,  morphina scilicet 
uti  conati  sunt  ; at  illam,cùm  aqua  dissolvere  nequeat,  in  oleo  aut 
alcoole  dissolutam  adhiberent  necesse  fuit.  Placuit  illam  miscere 
cum  acidis,  atque  ita  aut  acetate  aut  sulfate  morphinæ  uti.  Profes- 
sori  Pelletier  præstantior  videtur  sulfas,  quod  nimirùm  sic  magis 
expurgatus  est  et  faciliùs  in  cristallum  vertitur. 

Narcotinam  paucissimis  pollere  viribus  D.  Nysten  arbitrabatur- 
Narcotinæ  viginti  et  ampliùs  drachmas  ægrotis  præbuit  D.  Bally, 
nec  aliquid  notabile  inde  supervenit  ; quod  quidem,  si  narcotina 
solida  est,  cum  professons  Orfila  observationibus  in  animalibus 
factis  congruit.  Sed  oleo  soluta  , ut  professor  Orfdaputat,  stupo- 
rem,  ut  vero  D.  Magendie,  irritamentum  affert  ; sed  credendum 
est  narcotinam  quâ  D.  Magendie  usus  est,  puram  non  fuisse. 

Omnium,  quæ  a nobis  de  opio  et  morphinâ  hucusque  inventa  sunt, 
narratione  facta , ambarum  substantiarumutra  medico  præstantior 
sit,  judicaturus,  credo  ante  omnia  mihi  diligentissimè  phænomena 
quæ  ex  eis  in  corpore  nascuntur  exponenda.  Alterius  igitur  alteri 
præcipuis  in  noslris  functionibus  effectus  conferam,  primùm  cùm 
veneficii  accidentia  attulerunt , et  posteà  cùm  ad  usum  iherapeuti- 
cum  adhibita  fuerunt. 

Quid  effidant  opium  et  morphina , pma  seu  cum  acidis  compo- 
sit  a. 

Omncs  uno  ore  falentur  opium,  cùm  ad  internum  usum  adhi- 
betur,  et  ita  ut  veneficam  vim  habeat,  illud  cfficere  ut  perturbata 
sit  (ligestio,  difficillimaque  deglutitio.  Apparent  nauseæ  et  vomitusj 

intestinorum  mucosa  membrana,  ut  Cl.  Schwilgué  videlur,  acer- 
bissimè  irritalur.  Nysten  verô  pro  cerlo  dicit  ipsi,  cùm  de  opio 
expérimenta  faceret,  adhibitis  tribus  etiam  opii  drachmis , nulla 
vel  minima  quidem  inflammationis  apparuisse  vestigia  ; multa 
quoque  expertus  P.  Orfila,  Nysten  sententiæ  accessit. 

Apud  omnes  ferè  constat  opium , si  parce  ægroto  præbeatur, 
hoc  efficere  scilicet  ut  omnis  evanescat  famis  sensus  , et  alimenta 
maneantincocta  in  stomacho,  et  stomachus  eo  deveniat  inertiæ,  ut 
non  nisi  magna  tart.  stibiati  copia  vomitione  moveatur.  lllud 
que  patet  ex  illis  quæ  à Rowe  observata,  et  D.  Sedillot  in  Commen- 
tariis  diurnis  narrata  fuerunt.  Ilia  inertia  omnem  canalem  intesti- 
norum invadit  ; excrementis  intestina  distcnduntur,  nec  ullo  modo 
illaconantur  expellere.  Anno  1818,  P.  Orfilain  lucem  protulit  com- 
mentarium  quo  probatur  morphinæ  duodecim  drachmas  in  aqua 
suspensas,  dalasque  canibus,  nihil  ferè  effecisse  ; vomitus,  sed 
rarô  admodùm,  excitavcrunt,  leviterque  posteriores  corporis  debi- 
litaverunt  artus.  Levissima  ideo  ilia  fuerunt  accidentia,  quia  mor- 
phinam  aqua  non  dissolvit.  Etenim  in  oleo  dissoluta,  eadem  acci- 
dentia quæ  opium,  veneficium  et  deniquè  mortein  attulit.  Secto 
cadavere,  digestionis  organa  nullo  modo  læsa  visa  sunt.  Cl.  Ser- 
tuerner,  ipse  morphinæ  sesquigranum  in  drachmâ  unâ  alcoolis 
dissolutum  sumpsit.  Tùm  ad  gênas  oculosque  sanguis  affluxit,  levis 
eum  allexit  somnus,  correptus  fuit  vertigine,  stomachumque  acer- 
bissimus  invasit  dolor.  Acetum  hausit  satis  acre,  et  mox,  excitatis 
vomilibus,  evanuerunt  accidentia.  D.  Orfila  canibus  sæpc  sæpiùs 
sex  aut  duodecim  morphinæ  grana  ingessit,  et  semper  ex  illo  sale 
eadem  quàm  ex  opio  symptomata  orta  sunt,  et  cùm  occiderint 
canes,  digestionis  oigana  nullumin  se  læsionis  vestigium  præbebant. 
Octo  canibus  morphinæ  acetatem  ingessit  D.  Segalas,  nec  aliud 
inde  nisi  subiti  et  copiosi  vomitus.  Idem  cùm  canis  œsophagum 
ligavisset , pauca  acciderunt , nulli  nisi  tenerrimi  apparuerunt 
somni,  nec  talia  expertus  canis  occubuit.  Cani  duodecim  acelatis 
morphinæ  grana  ipse  dedi,  ferè  subito  evomuit  et  nihil  aliud  acci- 

dit.  Ilia  non  amplius  expertus  sum , quia  non  tantum  homines 
quantum  canes  soporifera  médicamenta  afficiunt.  Et  ideo  quæ  ex 
illis  consequuntur  minus  utilia  sunt  quàm  in  multis  aliis  investiga- 
tionibus.  Pharm.  Chevalier  nuperrime  multa  de  acetate  morphinæ 
expérimenta  fecit,  et  ipse  granisumpsit  quartam  partem;  pharynx 
acerhissime  irritatus  fuit,  linguæ  margines  ruhri,  centrum  vero 
violaceum.  Idem  granum  integrum  sumpsit  ; tum  præter  ilia  sym- 
ptomata  , vehementi  siti  et  molestis  in  regione  epigastricâ  dolori- 
hus  conflictatus  est.  Maximi  erat  momenti  cognoscere  quo  modo 
digestionis  organa  afficeret  acetas  morphinæ.  Parvis  dosihus  et  per 
longum  tempus  paulatim  auclis,  multas  D.  Bally  ohservationes 
nuperrime  collexit,  collectarumque  me  henevolentissimè  partici- 
pem  fecit.  Acetateni  morphinæ  ah  octavâ  grani  parte  usquc  ad 
quinque  grana  dédit,  nec  inde  venit  appetitûs  perturhatio,  nec 
sitis  , nec  linguæ  ruhor  ; fere  semper  vomitus  et  nauseæ  apparue- 
runt.  Mulier  quædam  unum  tantum  acetatis  morphinæ  granum 
sumpsit  et  suhito  iisdem  pertinaciter  conflictatus  est  vomitihus  ; at 
mox  acetatis  morphinæ  usu  cessato,  cessaverunt  vomitus,  et  non- 
nullos  per  dies  pressionis  impatiens  fuit  regio  epigaslrica.  D.  Bally 
sæpè  et  eadem  phænomena  et  præterea  gravissimos  quasi  tenes- 
mos  alvique  adstrictiones  animadvertit.D.  Bally  notavit  haud  raro 
ah  hominihus  urinam  difficillimè  reddi.  At  Doctori  Magendie  hæc 
non  apparuerunt  phænomena.* 

Pauca  admodùm  in  respiratione  duæ  hæ  suhstantiæ  mulare 
videntur  , illud  tamen  ex  multis  de  opii  veneficio  ohservationihus 
constat , hanc  scilicet  functionem  in  varios  transire  status , et  ple- 
rumque  perturhari.  Attamen  , ut  D.  Leroux  scripsit,  mulier  quæ- 
dam , unâ  dragmâ  opii  communis  sumptâ , mox  difficillimo  et 
stertoroso  spiritu  aercm  duxit.  Alio  in  casu,  ut  D.  Polinière  ani- 
madvertit,  perloiigæ  fuerunt  inspirationes , casque  altissima  se- 
cuta  sunt  suspiria.  Denique,  P.  Alihert,  singultum  haud  ah  illo 
qui  mortem  anteit  discrepantem  notavit.  Bios  qui  perdiù  opio 
parvis  dosihus  usi  sunt  diligentissimè  attendenti  hoc  erit  animadver- 

tendum  : respirationis  mechanica  phænomena  remitti,  imminui 
pulmonum  actionem  et  hæmatosim  torpescere. 

Sumptâ  morphinâ,  minus  fortasse  phænomena  respirationis 
afficiuntur  ; attamen , Ph.  Chevalier  cùm  in  seipso  mulla  de  mor- 
phinâ experiretur,  attendit  se  difftcillimum  primùm,  mox  iterum 
morphinâ  haustâ , graviorem  spiritum  duxisse.  Apud  omnes  ægro- 
tos  de  quibus  D.  Bally  scripsit,  nullo  modo  respirationis  organa 
acetate  morphinæ  læsafuerunt.  Ex  illis  tantum  apud  unum,  acetas 
morphinæ  hæmoptisim  revocasse  videtur. 

Est  corporis  quædam  functio  quam  multùm  opium,  parùm 
vero  acetas  morphinæ  perturbt  : sanguinis  scilicet  circulatio. 
Cùm  opii  magna  data  fuit  copia,  arteriæ  pulsus  variant,  secundùm 
ægroti  corporis  habitum,  secundùm  dosim  somniferæ  suhstantiæ 
et  tempus  explorationis.  Illius  mulieris  de  quâ  doctor  Alibert  scrip- 
sit , arteriæ  leni  ac  molli  pulsu  movebantur.  Apud  ilium  de  quâD. 
Leroux,  eadem  primùm  acciderunt,  at  posteà  pleno  et  largo  pulsu 
arteriæ  percussæ  sunt. 

Eadem  apparent  anomalia  cùm  parvis  dosibus  ingeritur  opium  ; 
at  semper  et  certissimè  accidit  , ut  pulsus  intermittens  videa- 
tur.  Si  attenderis  quomodo  arteriarum  pulsus  mutet  acetas  mor- 
phinæ , illos  aliquando  videbis  , ut  observavit  doctor  Bally  , largos 
lentosque  , et  frequentius  nihil  notâ  dignum  offerentes.  In  his 
veneficiis,eodemmodo  opium  et  acetas  morphinæ  corpus  afficiunt; 
sanguine  plerùmque  cordis  cavernæ  cerebrique  venæ  repletæ. 

Nunc  tandem quidquid  de  vitâ  organicâ  dicendum  supersit  expo- 
nam.  Opio  adhibito  , aliquoties  frigido  corpus  et  glulinoso  sudore 
madescit.  Morphinâ  vero  sumptâ  calescit  cutis , gravique  vexa- 
tur  pruritu,  fortassèque  , ut  Ph.  Chevalier  et  ægroto  quem  doc- 
tor Bally  curabat  accidit , apparent  in  variis  corporis  regionibus 
papulæ , quæ  quidem  per  aliquot  dies  perstant  postquam  sump- 
tus  est  acetas  morphinæ. 

Cùm  opii  magna  copia  adhibetur , singularia  quoque  in  vitâ 

relationis  se  præberit  phænomena.  Mox  adest  delirium  , somnus 
quem  inanes  turbant  larvæ  , sequilurqiie  altissimus  sopor  , tem- 
porum  arteriæ  vehemenler  moventur,  semi-apertæ  palpebræ,  im- 
mobilesque  oculi  lumen  perspicere  nequeunl.  Pupillæ,  ut  obser- 
vavit  P Orfda  , plerùmque  dilatantur  ; membrorum  musculi  se 
remittunt  ; animalia  sæpè  sæpiùs  telauicis  convulsionibus  cru- 
ciantur  , eorumque  caput  rétro  inflexum. 

Cùm  medici  opio  utuntur  , hoc  medicamentum  levissimis  vel 
adhibitum  dosibus  nescio  quam  secum  affert  gravedinem  qnæ  ad 
somnum  et  quietem  allicit.  Crescente  verô  dosi  , decrescit  sen- 
sibilitas  ; sensuum  organa  quasi  subitus  sopor  invadit  ; retunditur 
ocuiorum  acies  ; si  dosis  iterùm  augeatur  , vis  intelligendi  decres- 
cit; defessum  debilitatur  cerebrum,  nihilque  nisi  obscure  percipere 
valet.  Quandiù  viget  medicamentum,  eodem  stupore  musculi,  qui 
sub  voluntatis  imperio  sunt,  devinciuntur  , atque  vix  et  difficil- 
limè  sese  movent. 

Magna  acetatis  morphinæ  copia  liaud  aliter  quàm  opium 
animalia  afficit.  Parva  vero  dosis  cephalalgiam  parit  et  vertigines 
stuporemque,  et  quasi  ebrietatem,  posleàque  somnum;  plerùmque 
rubescunt  oculi.  Doctor  Bally  pupillam  contractam  ferc  semper 
vidit.  Ex  undeviginti  observationibus  quæ  meis  subsunt  oculis  , 
patet  banc  aperturam  , uno  posl  die  , aut  plurimis  diebus, 
lisu  inorpbinæ  cessato , relaxarl.  Sunl  (juidam  , ut  videtur  , quo- 
rum idiosyncratia  vanurn  acetatem  morphinæ  eflicit  : talis  fuit 
ægrotus  quidam  à doctore  Bally  observatus.  Ble  homo  gente 
germanus  , sexaginta  et  quatuor  natus  annos,  tclæ  cellularis  indu- 
ratione  làborabat,  optimè  tamen  valebat  alioquin.  Per  sex  aut 
septem  horas  somno  indulgere  consueverat.  Acetatem  morphinæ 
usque  ad  dosim  grani  et  dimidiam  grani  parlem  , vespcrc  et  manè 
sumpsit  : nec  ^indè  ullus  ortus  est  eflectus.  lii  suis  experimenlis 
Ph.  Chevalier  membra  quasi  fracta  inertiaque  sensit.  lllud  vero 
l aro  admodum  doctoris  Bally  ohservaliones  præbent. 

Phænomenis  quæ  opium,  morphina  et  ejus  sales  producunt,  fi- 
delissimè,  prout  nunc  ars  medica  fert,  narratis,  et  inter  se  com- 
paratis,  propositam  quæslionem  expedire  conar. 

Ex  pbænOmenis  de  quibus  anleà  dictum  est  constat,  banc  mor- 
pbinæ  irritandivim  longe  præstanliorem  esse  virtuti  ejusdemnar- 
coJ;ivæ  , quum  nunquàm  in  observatis  casibus  nulla  narcotismi 
vestigia  reperla  sunt.  Probant  quoque  observationes  quas  Romæ 
collexitdoctor  Mattbeis  ægrotos  levissimè  sernper  sopitos,  magis 
vero  irritatos  fuisse  quàm  opio.  Perpendamus  nunc  qui  sint  casus 
in  quibus  una  ex  illis  substantiis  alteri  sit  præstantior. 

mis  qui  111.  Sydenbam  instar  tollere  delirium  vellenl;  quodsæpè 
sæpiùs  in  febre  inflammatoriâ  apparet,  opium  profecto  morpbinæ 
anteponendum , quia  illud  magis  lenitivâ  virtute  pollet. 

Aliquoties  advenit  ut,  apud  ægrotos  qui  facillimè  irritantur, 
vomitoria  médicamenta  multas  pariant  evacuationes.  Opium  cùm 
sub  vesperum  datur,  viscera,  ut  dixitStoll,  quassata  concussaque 
solatur.  Dum , ut  D.  Magendie  refert  in  veneficiis  per  tart.  stibia- 
tum , et  ut  D.  Tarira , in  veneficiis  per  acidum  nitricum  utilissimum 
opii  usumpræbeat,  opio  suggeri  non  posset  morphina,  quæ  enim 
facillimè  vomitus  excitât. 

Dum  111.  Stoll,  aliique  medici  adversùs  pictorum  colicas  ex  opio 
utilitatem  perceperint  , dum  facta  opio  medicamenla  cholerâ- 
morbo  quotidie  adversentur  , dum  Richter  et  Ramazini  illis 
medicamentis  freti  dysenteriam  debellârunt;  credo  equidem  ob 
irritationem  quæ  intestinorum  canalem  urit  , morphinara  esse 
proseribendam,  Novembri  mense  1822,  ad  somnum  excitandum  in 
ægrotum  cujus  lotus  intestinorum  canalis  sparsis  aphlhis  indutus 
erat,  usus  sum  opio  , cujus  in  locnm  deindè  morpbinæ  acetatem 
substilui.  Sed  rursùs  ad  opium  confugerem  necessc  fuit  , etenim 
Men.  de  C.  ex  morphina  nedùm  levamentum  malorum  , contra 
irritamentum  acceperat. 

Vermes,  ut  arbitratur  D.  Rally,  aliquando  expellit  acetas  mor- 

phinæ,  atque  plurimùm  valet  adversùs  chronicas  diarrhæas  quibus 
non  adsunt  intestinorum  ulcerationes.  Sed  cùm  nobis  innumera  in 
promptu  sint  quibus  et  diarrhæis  et  verminosis  affectionibus  ad- 
versari  possiraus,  non,  ut  ego  arbitror,  ace  tas  morphinæ  præfe- 
rendum. 

Nonnullæ  observationes  quanti  sit  in  hæmoptysi  momenti  opium 
pi’obant.  Nonnisi  adhibita  magna  extracti  thebaïci  copia , copiosis 
expuitionibus  sanguinis  adversabatur  Yverner.  Hune  curandi  mo- 
dum  confirmât  istius  scholæ  D.  Ulliac,  cui  eædem  rationes  iisdem 
in  casibus  prospéré  cesseront.  Ilium  haud  immérité  de  imprudentiâ 
argues,  si  quis  ægroto  hæmoptysi  laboranti  obtulerit;  cùm  ilia 
hæmorrhagias  apud  duos  homines  quos  observavit  D.  Bally,  re- 
duxerit. 

Multùm  adversùs  cephalalgiam  prodesse  opium  ex  Hartmann 
aliisque  medicis  constat.  Satis  est  recordari  in  omnibus  de  aceta- 
tis  morphinæ  usu  observationibus  acerrimas  cephalalgias  perve- 
nisse  , ut  illam  proscribamus  substantiam. 

Quimorphinâ  ad  leniendos  vesicæ  urinariædolores  uti  vellent  , 
in  memoriam  illi  revocent  hominibus  indè,  ut  frequentissimè  à 
D.  Bally  visum  est,  adfuisse  urinæ  retentiones. 

Sydenham,  Morton,  Friend,  Boerrhave , Van  Swieten  contra 
variolas  opii  virtutem  immodicis  extulerunt  laudibus.  D.  Gastellier 
in  miliaribus  febribus  curandis  plurimùm  valere  illud  medicamen- 
turn  affirmât.  Quanti  sint  in  cutem  acetatis  morphinæ  ^effeclus 
D.  Bally  et  P.  Chevalier  observationes  demonstrant.  Nulla  verô 
mihi  adsunt  facta  clinica  quorum  præsidio  fretus  dicere  possim 
an  morphina  illis  de  quibus  supra  actum  morbis  faveat. 

Quibus  consideratis,  haud  immérité,  ut  videlur.  sequentes  pro- 
positiones  ponam  : 

I. 

In  animalia  nullam  morphina,  cùm  sola  est;  cùm  veré  acidis 
inixta,  maximam  vim  exerce  t. 

II. 

Opio  præstantior  estacetas  morphinæ,  qu6d  iisdem  semper  con- 
slet  elementis.  Opii  verô  sæpè  sæpiùs  proportionibus  variant 
elementa.  Sed  jam  vidimus,  sumpto  acetate  morphinæ,  semper 
excita tos  fuisse  vomitus,  nunquàm  contra,  aut  saltem  rarô,  eadem 
orta  fuisse  accidentia  ex  opio,  cujus  jamdudùm  probata  estleni- 
tiva  virtus. 

III. 

Gi  edere  possumus  opium  ideo  bac  virtute  pollere , quod  omnia 
ipsius  elementa  juncta  sintj  narcotinamque  quam  professor 
Orfila  soporiferam  esse  expertus  est,  morphinæ  irrilandi  vim 
temperare,  morphinamque  vicissim  stuporem  quem  narcotina 
secum  afferret,  minuere. 

IV. 

Etsi  multa  incommoda  acetatis  morphinæ  usui  non  obstarent , 
ille  tamen  non  ideô  quôd  ægrotis  non  fastidiosum  medicamentum 
præbeat  anteponendus  esset  opioj  illud  enim  inter  hæc  adscribi 
potest  quæ  facillimè  sumuntur. 


V. 

Ob  ea  igitur  quæ  jam  anteà  physiologicè  et  therapeuticè  expo- 
sui , et  quia  multùm  abest  quin  experientiâ  confirmata  sit  acetatis 
morphinæ  virtus;  quia  non  , nisi  multis  collectis  observationibus 
adhibitoque  prudenti  consilio  , admitti  potest  medicamentum , 
morphinæ  quia  cautissimè  utendum  est  et  quia  funestissima  sæpè 
accidentia  secuta  sunt,  ergô  arbitror,  pro  medicæ  artis  præsenti 
statu  : 

Opium  morphinà , seu  purâ,  seu  cum  acidis  composilà , præ- 
stanthis. 


AN  QÜININA  , SEU  PURA  , SEU  CÜM  ACJDIS  COMPOSITA, 
CORTICE  PERUVIANO  PRAEST ANTIOR  ? 


GENERALES  IN  CORTICE  PERUVIANO  QUININAQUE  ÎNQUISITIONES. 

Quonam  in  principio  corticis  peruviani  vis  resideret  diu  quæ- 
siverunt  chimici;  ad  hoc  usque  tempus  analyses  frustra  lenta- 
verunt  multipliées.  Quorumdam  tandem  vegetalium  alcaliiim 
et  materiæ,  quam  in  cinchonâ  condamineà  reperiit,  cincho- 
ninumque  nominavit  Olyssiponensis  Gomes,  inventio  ad  novas 
investigationcs Pelletier  et  Caventou  concitavit.  Ex  eorum  experi- 
mentis  constat  in  cinchonâ  condamineà  , gallicè  quinquina  gris  , 
quoddam  alcali  existere , quod  suspicavit  Gomes  , cuique  cin- 
choninæ  nomen  imposuerunt  gallici  chimici  ; in  cinchonâ  cordi- 
foliâ,  gallicè  quinquina  jaune  y aliud  quod  quininam  appellave- 
runt;  denique  in  cinchonâ  oblongifoliâ,  gallicè  quinquina  rouge, 
quininam  et  cinchoninam  unà  cogi,  et  utramque  majore  portione 
quàm  in  duabus  aliis  præcitatis  Mnœkinœ  speciehus 

Hæc  ambo  alcalia  plerisque  in  præparationibus  kinækinæ  dispa- 
ribus  principiis,  quæ  vim  illorum  obscurat,  involvunlur.  Sic  cin- 
chonæ  cordifoliæ  et  oblongifoliæ  in  pulverc , acido  kinico,  kinate 
calcis , cinchonicâ  rubricâ  et  aliis  colorantibus  materiis  , tanino, 
adiposâ  materiâ,  lignoso,  amylo , præcipuèque  in  pulvere  cin- 
chonæ  condamineæ,  gummosâ  materiâ  intricantur.. 

In  decoctis  cura  poruviano  cortice  paralis,  mullis  pariler  aliis 
principiis  alligantur  alcalia. 

De  l'ecentiore  kinækinæ  extracto  idem  dicam.  Dùm  cnim  aquâ 
bulliente  mersus  coquit  peruvianus  cortex  , tanini  cura  amylo  fit 
conglutinatio,  quæ  majorcm  salis  partem  abducit,  illiusque  absorp- 
tionem  moratur. 

Paratà  maceralione  salinaccâ  substantiâ,  chimici  Lagaray  modo, 
per  paululùm  cinchonici  salis  præstat  : naturà  eniin  id  sal  frigidâ 

aquâ  ferè  insolubile  variis  kinækinæ  principiis  quoque  etiam  in 
hâc  siibstantiâ  retinetur.  Uiidè  non  mirum  si  hæc  præparatio,  in 
quâ  kinas  caicis,  gummi , coloransque  materia  solæ  fueruntre- 
pertæ,  parum  febrituga  manet. 

Non  de  cinchonæ  tincturis  item  : nam  quininam  cinchoninam  , 
earumque  salia  facillimè  solvit  alcool.  Idcircô  , non  infensâ  al- 
coolis  vi  propriâ,  sæpè  féliciter  succédant  illæ  tincturæ. 

Igitu  r,  ex  illà  brevi  kinækinæ  principiorum  enumeratione , he- 
roicam  istam  suam  virtutem,  quam  adeô  miramur,  totam  solis 
alcalibus  suis  debere  peruvianum  corticem  manifeste  patet. 

Quinina  alcoole  buUiente  cinchonam  cordifoliam  aut  oblongi- 
foliam  immersam  coquendo  obtinetur.  Ab  extracto  deindè  dis- 
tillatione  secernitur  alcool.  Posteà  extractum  aquâ , acido  hy- 
drochlorico  leviter  acescente  rursùs  dissolvitur , magnesiaque 
additur.  Extemplo  magnesianum  ruit  præcipitatum.  Id,  donec 
aquam  nullo  colore  imbuat,  abluitur  ; exin  siccatur  ; planèque 
siccum  soluturo  quininam  alcooli  traditur  ; hoc  demùm  vaporato, 
quinina  pura  residit. 

Quinina  penitùs  siccata  albicans  apparet , porosa , incrystal- 
lisabilis,  amara,  ad  cæruleum  colorem  heliotropii  tincturam  acidis 
rubescentem  revocat;  aëre  humido  non  deliquescens,  aquâ  demùm 
præcipuè  frigidâ  ferè  insolubilis  , alcoole  et  æthere  sulfurico 
facillimè  resolvitur. 

Quinina  acida  omnia  temperat,  cumque  iis  salia  componit 
quorum  basis  alcalibus  mineralibus  magnesiâque  præcipitatur. 
Sed  cunctorum  quininæ  salium  cum  eædem  fermé  sint  proprie- 
tates  , de  uno  loquar  : 

Sulfas  quininæ,  aut  solâ  mixtione  componi,  aut  peruviano 
cortice  , chimie  orum  Pelletier  et  Caventou,  certiùsque  Henrici 
filii  rationibus  , expromi  potest.  Sal  illud  in  angustissimas,  pro- 
ductas,  albidas,  amiantaceas  acus  lamellasve  conditum  se  præbet. 
Vix  in  purâ , sed  facilè  in  acidulà  aquâ  diffluit  ; rapidè  diluunt 
alcool  et  æther.  Alcalia  mineralia  et  ammoniacum  in  hujus  sub- 

stantiæ  soluto  fusam  quininam  extemplo  præcipitant.  Denique , se- 
cundùm  Pelletier  et  Caventou,  quininæ  loo,  et  acidi  sulfurici 
10,9147,  illud  sal  componi  videtur. 

Quinina  et  ejus  salia  in  locum  kinækinæ  propositæ  fuerunt. 
Cinchonina  in  eumdem  usum  quoque  fuit  adhibita  , sedmox  ne- 
glecta,  quia  cinchonina  et  copia  et  virtute  quininâ  multo  minor 
exporta  fuerit.  Attamen  quinina  pura  ipsa  usûs  est  nullius  ; tune 
enim  minime  solubilis,  infidum  invalidumque  pharrnacum  præstat, 
neque  valet  nisi  acido  in  sal  coacta  ; variaque  inter  illius  salia 
longe  usitatissimum  est  sulfas. 

Medicam  verô  ob  vim,  cum  diversis  peruviani  corticis  præpa- 
rationibus , nunc  quininam  conferre  decet. 

DE  KINÆKINÆ  ET  QUININÆ  USU  MEDICO, 

Confecta  cum  peruviano  cortice  pharmaca  in  febribus  omnium 
typorum  intermittentibus , in  perniciosis , in  larvatis  efficaciter, 
ut  USU  compertum,  plerùmque  succedunt.  Quininæ  vero  sulfas 
harum  febrium  accessus  haud  segniùs  depellit.  Id  perspicuè  pro- 
bavit  vulgatæ  à doctoribus  Double  et  Chomel , cæterisque  egregiis 
medicis  multo  usu  exercitatis,  observationes.  In  intermittentibus 
illis  febribus  urgentern  acriter  detrudere  mortem  heroïeum  vi- 
disse  sal  istud  , doctor  Cruveilhier  refert.  Mibi  scilicet  ipsi  sæpè 
in  discutiendis  larvatis  mirificè  profuit.  Id  opportun!  præstat, 
ut  in  febribus  intermittentibus  cum  cujuscumque  visceris  phleg- 
masiâ  compositis,  non  æstum  phlegmasiæ  exasperet.  Hoc  plané 
demonstrat  factum  in  dissertatione  relatum  quam  ante  doctum 
gallici  regni  Institutum  de  sulfate  quininæ  doctor  Petroz  evolvit. 

Sæpè  remittentium  febrium  paroxysmos  cortex  peruvianus  tem- 
pérai, at  quinina  quoque  , ut  probat  ante  Institutum  recitata 
doctoris  Double  observatio  , ut  etipse  in  nosocomio,  vulgo  Hôtel- 
^ieu  dicto , fréquenter  animadverli. 

Cùm  in  typho  kinakina  necessaria  videatur,  non  est  dubiurn 

quin  utilitcr  quandoquc  suffici  possct  sulfas  quininæ.  Si  in  typho 
icterode  peruvianus  cortex  aplus  interdùm  existimatur,  sæpiùs  ap- 
tum  sulfas  quininæ  fore  reputo  , quia  vomitum  rariùs  cxcutif. 
Hanc  sentenliam  doctoris  Bally  observaliones  firmant. 

Kinakina  quandoquc  prodest  in  phlegmasiis  quibusdam  quæ  per 
cæcos  incertosque  tractus  grassantur.  Sic  in  confluentibus  vario- 
lis,  cumdifficiliseratcruptio,  ad  meliora  morbum  reducere  egomet 
ipse  vidikinamkinam.  Similia  adnotasse  Zeviani  aliosque  medicos 
professorrefert  Alibert.Kinamkinam  postulant  anginægangrenosæ. 
Nescio  an  sulfas  quininæ  in  bis  morbisunquam  ministratumfuisset, 
verum  haud  inferius  kinakina  fore  persuasissimum  habeo.  In  dis- 
sertatione  jam  citatâ  multas  observationes  mandat D.  Double  à qui- 
bus  sæpè  reversionem  rhumatismorum  peremisse  sulfas  quininæ 
constat.  Kinakina  quoque  podagram  efficaciter  arcuit. 

Neuroses,  præcipuè  periodicæ  , epilepsia  scilicet,  hysteria  cl 
faciei  etmembrorum  quædam  nevralgiæ  cortice  peruviano  acriter 
propugnantur;  haud  inefficacius  sulfas  quininæ  repertum.  Seni  jàni 
sunt  mensesut  mihi  in  nevralgiâ  periodicâ  frontalis  nervi  curandâ 
féliciter  succedit.  Quibusdam  in  dyspepsiis  sæpè  prosunt  quininæ 
præparationes. 

Amaro  sapore,  virtutcque  tonica  in  rachitismo  scrophulisque,  eic., 
sæpè  salutaris  est  peruvianus  cortex.  In  dissertatione  D.  Double 
jam  citatâ,  observatio  narratur  ex  quâ  scrophulosum  tibio-lar- 
siani  articuli  tumorem  cum  calomelâ  ministratum  sulfas  quininæ 
discussisse  constat.  Hic  vero  dubium  an  calomelas  majorem  in  hâc 
sanatione  partem  habuerit.  In  veneficiis  cum  tartritâ  potassæ  sti- 
biato  magni  est  etiam  auxilii  kinakina.  Sæpenumero  vlm  tartari 
stibiati  veneficam  repressi,  et  symptomatibus  kinakina  decoctus 
acerrimè  semper  adversatus  est.  Nescio  an  in  hoc  casu  corticis 
peruviani  loco  sulfas  quininæ  tentatum  fuerit  ; at  illud  plané  irri- 
lum fore  existimo.  Nam  principia quæ  vim  tartari  slihiati  impediunt , 
nullo  modo  præstat.  Hanc  opinionem  confirmant  à me  ipso  facta 
quædam  expérimenta.  Nam,  si  in  alcoholisalæ  aquæ  quatuor 

clrachmis  sex  grana  sulfatis  quininæsoluta  cum  sex  lartari  stibiati 
granis  eâdem  aquæ  quantitate  pariter  solutis  misccntur , nullum 
ruit  præcipitalum;  si  vero  in  soluto  tartai'i  stibiati  kinækinæ 
(iecoctum  addatur  , extemplo  tartari  stibiati  principia  dissociantur 
præcipitatumque  apparet. 

Denique  in  morbis  externis , in  gangrænâ  vcl  pravæ  indolis 
nlceribus,  corticis  peruviani  pulvis  efficaciter  adhibetur.  Non  usu 
compertum , credo,  an  kinækinæ  loco  bis  in  morbis  ministrari 
possit  sulfas  quininæ  : verisimile  véro  est  sal  illud  non  eadem 
præstare  commoda  quàm  peruvianus  cortex  , et  sic  génitrice 
subslanliâ  inferiorem  se  præbet. 

Ex  paucis  quæ  suprà  enarravi , facile  inferetur , existimo,  ut, 
cum  lartaro  stibiato,  veneficiis  et  gangrænosis  ulceribus  exceptis  , 
pariter  casibus  in  iisdem  kinakina  sulfasque  quininæ,  ministrari 
possint.  Utriusque  substantiæ  commoda  et  incommoda  indicare 
conabor. 

Insuper  vidimus  non  certum  immutabileque  pharmacum  præ- 
bere  kinækinæ  pulvercm , aut  decoctionem  , aut  extractum  ; ad- 
dam  scilicet  plerosque  apud  ægrotantes  pharmacum  illud 
copia,  sapore  , visuque  fastidium  movere.  Sæpè  vomitus  concitat, 
et  sic  ejeclum  irritum  manet.  Denique  magnæ  vegetalium  mate- 
riarum  copiæ  difficilis  tardaque  digestio  stomachum  effrangit , 
illiusque  intestinorumque  irritationem suscitât,  et  longam  ac  per- 
tinacem  diarrhæara  ciere  potcst.  Sulfas  quininæ  contra  semper 
iisdem  medicis  chymicisque  proprietatibus  fruitur  ; fastidiumque 
unquàm  affcrre  nequit  nec  copia,  cùm  unciam  pulveris cinchonæ 
sulfatis  quininæ  granaduodecimexæquant,  nec  sapore,  cùm  delica- 
tissimo  palato  facile  saporejus  celatur.  Quin  etiam,  quam  cæteræ 
kinækinæ  præparationes,  mullo  rariùs  sal  illud  cgererc  ventri- 
culum  usu  jam  est  compertum.  Denique  ex  observationibus 
doctorisDoublc  constat  illo  coquendo  minus  gravari  stomachum, 
(jiiia  scilicet  lignoso,  résina,  gummi,  amylo,  tanninoquc  in 
cortice  vcl  extracto  kinækinæ  affluentibus  scgregata,  celeriùs  agit 

hæc  substantia.  Porro  in  perniciosis  fcbribus  intermiüenlibus 
maturato  maxime  opus  est , ne  novus  febris  exardeat  æslus.  Ideô 
quoque  in  febribus  i'emittentibus,cùm  præsertim  brevi  remis- 
sione  cohibelur  æstus , longe  sal  illud  anteponendum  est. 

Prætereà  non  modo  effectu  celerrimo , at  potiùs  quoque  quod 
nunquàm  molestas,  ut  kinakina  sæpè,  diarrbæas  commovet  sul- 
fasquininæ;  illique  si  vim  catharlicam,  cùm  copiosiùs  ministrarc- 
tur,  salinacida  natura  tribueret,  quod  minime  usu  compeilum, 
haud  dubium  quin  banc  vim  auferre  possit  opium. 

Sulfate  quininæ  pariter  ao  kinækinæ  præparationibus  neuroses 
periodicique  affeclus  depugnantur.  Hanc  veritatem  usus  factaque 
jam  numerosa  confirmant. 

Denique  seu  pulveris,  seu  tincturæ,  seu  sirupi  sub  formâ  mi- 
nistratum, tonicâ  virtute,  baud  minus  féliciter  succedit  sulfas  qui- 
ninæ quàm  kinakina  ipsa.  Attamen  si  copiosiùs  largiatur,  gravissima 
raala suscitare  potest.  Sic  angoribus  similia,  quibus  calculosi  labo- 
rant,  symptomata  commovere  sal  illud  vidit  D.  Cruveilhier.  Burdi- 
galum  quoque  factum  mihi  à D.  Magendie  relatum  addam.  Pervi- 
ginli  et  quatuor  horas  diei  triginta  et  sex  granis  sulfalis  quininæ 
juveni  mulieri  lertianâ  febre  jactatæ.ministratis , bæc  acerrimis 
torminibus,  vomitibus  crebris,  vehemente  cephâlalgiâ  correpla 
fuit,  subitoque  obsurduita  et  obmutuita;  binas  per  dies  symptomata 
ilia  permansêre,  febrisque  minime  recessit.  Professer  quoque  Or- 
fila  mihi  onarravit  D.  Pdiedonensem  Bertin  , surditatem  apud  puc- 
rum  quemdam  et  apud  allerum  surditatem  et  amissionem  vocis, 
intempestive  inconsullèque  ministrato  sulfate  kininæ,  animad- 
vertisse.  Facile  vero  intelligetur  mala  symptomata  bis  in  observa- 
tîonibus  relata  ab  incauto  sulfatis  quininæ  usu  exorta  fuisse,  ea- 
que  propter  pbarmacum  illud  non  jure  rejiciendum  fore  putarem. 
Itaque,  cùm  manifeste  palet  quininæ  sulfas  plerisque  in  morbis, 
exceptis  cumtarlaro  stibiato  veneficiis  et  gangrænosorum  ulcerura 
externorum  curatione,  in  loco  kinækinæ,  si  quando  prudenter 
ministretur,  féliciter  succedere,  ut  jàm  insuper  dixi;  nunc  hactcnùs 

cnanata  resumerc  propositionesque  has  subscquenles  edere 
liceat, 

I. 

Alcalia  in  kiniskinis  inventa,  unita  cum  acidis , constituunt 
.salia  in  quibus  vires  kinækinæ  médicatrices  præcipuæ  inve- 
niunlur. 

II. 

(^uininæ  cinchoninæqne  virtutes  in  omnibus  kinækinæ  præpara- 
tionibus  , disparibus  principiis  obscurantur.  Ex  illis  omnibus  phar- 
macis  tinctura  maxirnarn  quininæ  quantitatem  continet. 

111. 

Quinina  cinchoninæ  anteponitur,  sed  tantum  cum  acidis  com- 
posita  præsertimquc  cum  acido  sulfurico  usitata  est. 

IV. 

Sulfas  quininæ  in  exiguâ  mole  omnes  kinækinæ  vires  coercit  ; 
etenim  quæ  corticis  peruviani  supersunt,  sale  illo  sublato,  nullum 
agendi  in  morbis  modum  præbcnt , ut  experimentis  D.  Bally 
corapertum  est. 

V. 

Quamvls  hæc  sola  efficax  pars  kinækinæ  nudata  sit,  ut  ita 
dicam,  attamen  cum  curis  indicatis  præscripta  non  casus  graviores 
quàm  cortex  peruvianus  adducit. 

VI. 

Putant  nonnulli  doctores  non  tantain  irritationem  digestionis 
organis  affcrrc  sulfatcm  quininæ,  quantam  pulvis  kinækimr. 

VIL 

Sine  fastidio  sorberi  potest  sulfas  quininæ  ; et  quia  cjus  saper 
amarus  facilè  obtegitur,  eum  haud  difficiilter  deglutiunt  pueri. 

VIII. 

Medelam  affert  pronipliorem  quàm  cortex  peruvianus , quod 
saltem  nobis  observationibus  probalum  videtur. 

IX. 

Medico  pharmacum  offert  sulfas  quininæ  iisdem  semper  con- 
stans  elementis,  Terùm  in  kinækinæ  præparationibus  efficacium 
principiorum  proportiones  , ideoque  effeclus  discrepare  possunt, 
secundùm  speciem  kinækinæ,  et  formam  quâ  indutæ  ægroto 
hæ  præparationes  præbentur. 

Ergo  : quinina  cortice  peruviano  præstantior. 

AN  EMETINA  TOTA  RADICE  IPECACUANHÆ 
PRÆSTANTIOR  ? 

Inter  species  ipecacuanhæ  à medicis  præscriptas  , usitatissima 
omnium,  Calicoca  vel  Cephælis  Ipecacuanha  dicta,  est  arbuscula 
in  rubiacæis  à de  Jussieu , vel  in  pentandriâ  monogynia  à Linnæo 
collocala,  cujus  radix  pulvis  facta  fréquenter  in  usu  medico  adhi- 
betur. 

Hæc  radix  estlonga,  instar  calamiscriplorii,  crassa,  malè  curvata, 
annulata,  partes  duas  offert  dissimiles  cùm  frangitur  : primam  vi- 
dimus  medianam  lignosam,  alteram  contra  externam,  crassam  et 
resinosam;  sapor  ejus  est  nauseosus  et  odor  insuavis;  cùm  analysi 
submiltitur,  in  eâ  ceram , materiam  resinosam,  gummi,  amyl- 
lum,  materiam  animalem,  acidum  gallicum  et  emetinam  inve- 


nimus. 

Emetina  sqi>ammosa  est,  subrubra,  nullumhabetodorem;  sapor 
ejus  amarus,  nec  nauseosus  ; est  in  aquâ  solubilis,  in  aere  humido 
deliquescens;  formam  cryslallinam  non  admittit. 

Ex  cxperimentis  recentioribus  banc  materiam  non  esse  puram 
Cl.  Pelletier  putavit,  et  illam  acido  gallico  et  alcali  vegelabili  fac- 
tam  invenit.  Alcali  illud  est  emetina  propriè  dicta  ; hæc  substantia 
ab  altéra,  elementis  chymicis  cl  colore  albidiorc,  proprie tatibusquc 
vehementioribus  discrepal. 

Cùm  in  animalibus  gallas  emetinæ  lentatum  fuit , duo  vel  tria 
grana  vomitus  et  deinde  somnum  adduxerunt;  decem  grana  canes 
trucidarunt,  non  elapsâ  vigesimà  quarlâ  horà,  et  inflainmationem 
pulmonum , niembranæque  mucosæ  inteslinorum  effecil. 

Emetina  pura  eosdem  eflectus  produxit,  sed  cum  vehcmenliori 
modo,  nam  sexdecima  pars  grani  vomitus  commovit , et  duo  tan- 
tum grana  canem  sat  magnum  necaverunt, 

Usum  ipecacuanhæ  usu  emetinæ  supplere  voluerunt  emetinæ 
inventores. 

Omnes  dicunt  auctores  pulverem  ipecacuanhæ  in  membranis 
mucosis  peculiariter  agere.  Granis  aliquot  cum  polione  vel  elec- 
tuario  datis,  expcctorationem  faciunt  facilem  in  catarrhis  bron- 
chiarum  chronicis.  Ad  eosdem  morbos  curandos , D.  Magendie 
unum  emetinæ  granumin  syrupo  solutum,  et  cùm  potione  idoneâ 
mixtum  efficacitcr  præstat. 

Sed  præsertim  ad  vomitum  movendum  pulvere  ipecacuanhæ 
utimur  ; a decem  granis  nsque  ad  triginta  et  sex  hic  pulvis  datur. 
Plura  in  eo  inveniunt  incommoda  emetinæ  laudatores,  Ipecacua- 
nham,  saporis  causa,  ægrotis  ingratissimam  esse  dicunt,  et  difficile 
sorberi,  quiain  aliquâ  oris  parte  remanens  deglulilioni  se  subducit, 
et  tune  vana  fit  præscriptio.  Contra  pulverem  emetinæ  hæc  in- 
commoda non  habere  jactilant,  et  illam  ipecacuanhâ  præstanlio- 
rcm  sustinent. 

Sed  aucta  fucrc,  sine  dubio,  pulvcris  ipecacuanhæ  incommoda. 

Non  puto  saporem  ejus  esse  incommoclum , elenim  nauseas  mo- 
vendo,  vomitoriam  medicamenti  facultatem  auget. 

Si  saporis  defectus  emetinæ  prædicatiir,  quia  médicamenta  mali 
saporis  pueri  deglutiunt  difficile , dicam  eos  syrupum  de  ipeca- 
cuanhâ  facile  sorbere  cum  granis  aliquot  hujusce  radicis  mixlum. 
Hæc  mixtura  multa  mihi  commoda  in  praxi  attulit. 

Doctor  Magendie  ad  excutiendos  vomitus  emetinam  submi- 
nistrat  à tribus  usque  ad  grana  quatuor,  et  semper  adfuêre 
vomitus.  Per  annum  1817,  in  nosocomio  vulgo  Hôtel-Dieu  dicto, 
Doctorem  Asselin  dotes  emetinæ  exploranlem  assecutus  sum, 
et  aliquando  effectus  nullos  vidimus.  Mulieri  cuidam  semel,  in 
anno  1818 , emetinam  dedi  ; vomitus,  sed  difficiles  et  laboriosos 
habuit. 

Ad  dysenteriam  curandam  perdiù  laudala  fuit  ipecacuanha* 
Illust.  Zimmermann  periculosum  probavit  hoc  medicamentum 
in  omnibus  morbi  temporibus  datum , et  eum  administrari 
tantum  voluit,  cùmadgradum  chronicum  pervcnerat  dysenteria. 
An  posset  emetina,  in  hoc  casu , ipecacuanhæ  locum  tenere? 
Non  credo,  etenim  amylo,  gummi,  aliisque  elementis  quibus 
formatur  ipecacuanha,  emetina  deficiens  stimulum  afferret  intes- 
tinis,  malumque  augeret. 

Cl.  Doublet,  qui  in  epidemiâ  quâdam  multas  cum  ipeca- 
cuanhâ  mirificè  curavit  fœminas  febre  puerperali  correptas  , 
non  ad  hoc  felicilatis  gradum  pervenisset  adjuvante  emetinâ.  Si 
aliquando  epidemiâ  iisdem  cum  symptomatibus  appareret,  dico 
emclinæ  ipecacuanham  anteponendam  fore. 

Non  multos  alios  casus  in  quibus  usitata  est  ipecacuanha 
referam,  quia  in  illis  quoque  nullâ  præstaret  utilitate  ipeca- 
cuanham emetina. 

Tandem  in  plurimis  medicamentis  , magistralibus  dictis , inter- 
venit  ipecacuanha.  Pulvis  Doveri  soîûm  mihi  eril  notandus.  An 
posset  in  bac  composilione  emelina  ipecacuanham  supplere?  Non 

credo  , eteniirr  emetinâ  plurimis  ipecacuanhæ  elementis  carente, 
pulvis  non  omnes  optatas  habebit  qualitates. 

E quibus  dixi  bas  propositiones  efferam. 

I. 

y 

Emetinâ,  in  nullo  casu,  nullâ  virtule  virtutibus  ipecacuanbæ 
majori  prædita  est,  Sæpè  radicem  vomitoriam  non  supplere 
]>olest. 

II. 

Einetinæ  saporis  defectus  non  est  magni  momenti,  quoniam 
parum  insuavè  pueris  syrupum  de  ipecacuanbâ  vidimus,  et  quia 
in  adultissapor  nauseosus  ipecacuanbæ  vomitum  movet  et  proprie- 
tatem  radicis  auget. 

III. 

Gallas  emetinæ  non  tam  periculosum  est  quam  emetinâ,  et  buic 
antcponendum  videtur.  Sed  ista  corpora  , acrioribus  viribus 
prædita,  inter  médicamenta  difficile  collocanda  sunt.  Contra,  usus 
ipecacuanbæ  securus  est;  utilitas  ejus  experientiâ  et  tempore  pro- 
batur.  Ergo  in  statu  scientiæ  : 

Tota  radix  ipecacuanbæ  emetinâ  præstantior. 


